Balstogės miesto stadionas

Balstogės miesto stadionas (lenk. Stadion Miejski w Białymstoku) – stadionas esantis Balstogės mieste, ul. Słoneczna 1 gatvėje. Stadione savo namų rungtynes žaidžia SSA Jagiellonia Białystok futbolo klubas. Istorija Stadionas pastatytas 1971 m., oficialiai atidarytas 1972 m. liepos 22 d. Iš pradžių stadione tilpo 15 000 žmonių, o vėliau po rekonstrukcijos 30 000 žmonių. Tuo metu stadionas buvo vienas iš dešimties didžiausių ir moderniausių stadionų visoje šalyje. XX a. pabaigoje stadionas buvo apleistas, bet 2005 m. rekonstruotas ir šiuo metu stadione varžybas gali stebėti 6000 žmonių. 2006 m. buvo nutarta stadioną modernizuoti, kad jis atitiktų aukščiausius tarptautinius reikalavimus. Po renovacijos stadione yra 22 386 sėdimos vietos. Didžiausias žiūrovų skaičius užfiksuotas 1987 m., kai Jagiellonia Białystok žaidė prieš Widzew Łódź. Į stadioną susirinko 36 000 žmonių. Nuorodos Aprašymas apie naująjį stadioną (lenk.) Aprašymas apie naująjį stadioną (lenk.) Archyvuota kopija 2014-08-22 iš Wayback Machine projekto. Aprašymas apie naująjį stadioną (lenk.) Aprašymas apie senąjį stadioną (lenk.) Aprašymas apie stadiono statybas (lenk.) Archyvuota kopija 2011-06-15 iš Wayback Machine projekto.